ufal/npfl147 huggingface dataset:
# Dmitrij Ivanovič Pisarev
Dmitrij Ivanovič Pisarev (1840 - 1868) ruský revolučný publicista, literárny kritik a filozof. Spolupracovník a ideový vedúci časopisu „Russkoje slovo“ (od 1861). Zastával teóriu „chemickej“ cesty revolúcie - postupných sociálnych premien (vzdelávanie ľudu, zvyšovanie produktivity práce, zlepšovanie životných podmienok más).

## Iné projekty
- Commons ponúka multimediálne súbory na tému Dmitrij Ivanovič Pisarev
# Gino van Kessel
Gino Ronald van Kessel (* 9. marec 1993, Alkmaar) je profesionálny futbalista z Curaçaa. Aktuálne je bez klubu.

## Klubová kariéra
Svoju futbalovú kariéru začal v Kolping Boys. V mládeži ďalej pôsobil v SV Vrone, SC Telstar, AZ Alkmaar a AFC Ajax.

### AFC Ajax
V roku 2013 sa prepracoval do prvého tímu. V apríli 2014 predĺžil v klube zmluvu do leta 2015. Počas celého svojho pôsobenia neodohral za prvý tím žiaden zápas.

### Almere City FC (hosťovanie)
V decembri 2012 zamieril na hosťovanie do konca sezóny 2012/13 do klubu Almere City FC. Za tím dal v priebehu pol roka 1 gól v 10 ligových stretnutiach.

### AS Trenčín (hosťovanie)
V júli 2013 išiel na ďalšie polročné hosťovanie, tentoraz do slovenského tímu AS Trenčín, ktorý s Ajaxom úzko spolupracuje (majiteľom AS Trenčín je totiž bývalý hráč Ajaxu Tschen La Ling). Klub sa stal pre hráča prvým zahraničným angažmán. Tu dostal dres s číslom 20. V odvete tretieho predkola Európskej ligy 2013/14 8. augusta 2013 sa raz gólom podieľal na remíze 2:2 proti rumunskému tímu FC Astra Giurgiu, Trenčín po porážke 1:3 z prvého zápasu doma zo súťaže vypadol. 11. augusta 2013 strelil svoj prvý gól v slovenskej 1. lige pri výhre 6:0 nad DAC 1904 Dunajská Streda, tento zápas však figuroval medzi výsledkovo zmanipulovanými v stávkarskej kauze, ktorá v slovenskej najvyššej súťaži vyplávala na povrch v septembri 2013. Počas svojho polročného hosťovania v jesennej časti ligovej sezóny docielil 8 strelených gólov a 6 asistencií. Jeden gól dal v predkole Európskej ligy. V zimnej ligovej prestávke sa vrátil do Ajaxu a skúšal sa presadiť do A-tímu. Nakoniec sa vrátil do Trenčína (opäť hosťovanie). Celkom nastrieľal v sezóne 2013/14 v lige 10 gólov, za víťazným Tomášom Malcom z Trenčína zaostal o štyri góly.

### AC Arles-Avignon
Pred ročníkom 2014/15 zamieril na testy do rakúskeho klubu FK Austria Viedeň. Nakoniec odišiel do francúzskeho AC Arles-Avignon, ktorý ho z Ajaxu vykúpil. Hráč nastupoval za klub len na jeseň 2014 a v 14 stretnutiach 2x rozvlnil sieť.

### AS Trenčín
Vo februári 2015 sa vrátil na prestup do Trenčína, kde podpísal kontrakt do leta 2017. V sezóne 2014/15 vyhral s tímom double: Slovenský futbalový pohár a Fortuna ligu. Vo finále pohára sa predstavil proti mužstvu FK Senica a strelil v ňom gól.

### Slavia Praha
V júli 2016 prestúpil do českého mužstva Slavia Praha. Jeho prestup za 32 miliónov Kč bol tretím najdrahším v histórii českej súťaže. 4. februára 2017 bol poslaný na hosťovanie do poľského mužstva Lechia Gdańsk, priebežne druhého mužstva poľskej najvyššej ligy Ekstraklasa.

## Ocenenia
Individuálne
- Najlepší strelec Copa Amsterdam 2012
- Najlepší strelec Copa Amsterdam 2013
- Najužitočnejší hráč AS Trenčín: 2013/14
- Hráč roka podľa fanúšikov AS Trenčín: 2013/14

Tímové
- Víťaz Slovenského pohára 2014/15 a 2015/16
- Víťaz Fortuna ligy 2014/2015 a 2015/2016
# Tempora
Tempora (množné číslo latinského slova tempus = čas) je tajný program britskej agentúry Government Communications Headquarters (skr. GCHQ, ide o spravodajskú agentúru britskej vlády a vojska), ktorý bol testovaný od roku 2008 a spustený na koncom roku 2011, a ktorý neustále sleduje a (na obdobie maximálne 30 dní) aj fyzicky ukladá telefónne hovory, internetovú komunikáciu a metadáta ľubovoľných osôb na svete, t. j. priamo ich telefónne hovory, obsahy ich e-mailových správ, ich príspevky na Facebooku, zoznam nimi navštívených stránok atď. GCHG získané dáta a nahrávky okrem ich spracovania vlastnými analytikmi poskytuje aj na analýzy americkej agentúre National Security Agency (NSA).
Technicky konať túto činnosť programu umožňuje skutočnosť, že sa GCHQ pripojila na hlavné svetové káble prenášajúce internetové a telefónne dáta. Konkrétne sa tajne napojila na vyše 200 dátových optických vlákien vedúcich medzi Severnou Amerikou a západnou Európou.
Informáciu o programe Tempora zverejnil britský denník The Guardian (a nemecký Der Spiegel) 21. júna 2013 na základe informácií od Edwarda Snowdena. Od Snowdena pochádzali aj informácie, ktoré zverejnili dva týždne predtým, o podobnom programe USA PRISM. Podľa Snowdenovho vyjadrenia je však program Tempora oveľa horší (dôkladnejší) než americký program PRISM. 21. júna 2013 obvinili Spojené štáty Snowdena zo špionáže a požiadali Hongkong o jeho vydanie. 23. júna 2013 požiadal Snowden o ekvádorský azyl a odletel najprv do Moskvy. Azyl nedostal, a tak zostal v Rusku pravdepodobne doteraz, pretože v apríli 2020 požiadal o predĺženie pobytu v Rusku o tri roky.
Tempora je súčasťou globálneho sledovania (global surveillance), ktoré má charakter ako "globálny program dohľadu“ a „hromadného sledovania“ a protestujú proti nemu rôzni občania aj politici, od kedy bol v roku 2013 Snowdenom odhalený.
# Maubeuge
Maubeuge je francúzska obec, ktorá sa nachádza v departemente Nord, v regióne Nord-Pas-de-Calais.

## Poloha
Obec má rozlohu 18,85 km². Najvyšší bod je položený 167 m n. m. a najnižší bod 122 m n. m.

## Obyvateľstvo
Počet obyvateľov obce je 31 103 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Horní Bělá
Horní Bělá (nem. Ober Biela) je obec v Česku v okrese Plzeň-sever v Plzenskom kraji. 1. januára 2012 tu žilo 564 obyvateľov, z toho 287 mužov a 277 žien, pričom priemerný vek v obci bol 43,0 roka (muži 40,5 roka, ženy 45,5 roka).

## Iné projekty
- Commons ponúka multimediálne súbory na tému Horní Bělá
# Khalid (spevák)
Khalid, rodným menom Khalid Donnel Robinson (* 11. február 1998, Fort Stewart, Georgia, Spojené štáty) je americký spevák a skladateľ. Podpísal nahrávaciu zmluvu s Right Hand Music Group a RCA Records. Jeho debutový singel „Location“ vyšiel v júli 2016 a umiestnil sa na 16. mieste amerického rebríčka Billboard Hot 100; neskôr ho RIAA certifikovala štvoritou platinovou platňou. 3. marca 2017 vydal svoj debutový štúdiový album, American Teen.

## Vplyv
Khalid povedal, že matka je jeho najväčšou hudobnou inšpiráciou a tiež umelci: Kendrick Lamar, A$AP Rocky, Father John Misty, Frank Ocean, Grizzly Bear, Chance the Rapper, Lorde, India.Arie a James Blake.

## Diskografia
Štúdiové albumy
- American Teen (2017)
# Rad výrobkov
Rad výrobkov (iné názvy: výrobkový rad, rad produktov, produktový rad, v praxi aj produktová línia či línia produktov) je skupina výrobkov, pri ktorých sú vybrané vlastnosti z hľadiska hodnotenia obdobné pre všetky výrobky tejto skupiny, najmä výrobky ktoré plnia podobnú funkciu, sú predávané podobnej skupine zákazníkov, prechádzajú rovnakými distribučnými cestami a vytvárajú zhodný cenový rozsah.
# Kostol svätého Martina (Šurany)
Kostol sv. Martina sa nachádza Šuranoch, v mestskej časti Nitriansky Hrádok, ktorý je okrem iného známy aj nálezom Hrádockej Venuše. Pôvodná stavba tohto kostola pochádza z 18. storočia. V roku 1967 bola postavená nová veža a v roku 2000 prešla rozsiahlou rekonštrukciou a prestavbou celá budova. Tým sa svojim atypickým vzhľadom zaradila medzi zaujímavosti blízkeho regiónu.
Kostol patrí pod farnosť Šurany, kde pôsobí ako dekan-farár Rudolf Daňo a výpomocný duchovný Anton Grznár

## Poriadok sv. omší
Pondelok: 16:30 h
Nedeľa: 9:00 h
Svätá spoveď je v pondelok pred prvým piatkom od 15:30 do 16:30 h. 

## Galéria
- Pohľad na kostol po dostavbe veže v roku 1967
- Pohľad na kostol z cintorína
- Pohľad na kostol cez rozkvitnuté stromy
- Priečelie kostola


## Iné projekty
- Commons ponúka multimediálne súbory na tému Kostol svätého Martina (Šurany)

Súradnice: 48°04′17″S 18°12′05″V﻿ / ﻿48,071478°S 18,201358°V
# Lorenzo di Piero de' Medici
Lorenzo di Piero de' Medici, zvaný Il Magnifico (Nádherný) (* 1. január 1449, Florencia, Taliansko – † 8. apríl 1492) bol neoficiálny vládca Florencie od roku 1469 a mecenáš, vnuk Cosima Mediciho. 
Vlády sa ujal po smrti otca Pietra (1416 - 1469) spolu s bratom Giulianom (+ 1478). Neúspech sprisahania súperov Mediciovcov z rodu Pazzi významne prispel k upevneniu jeho moci v meste a republikánske zriadenie sa stalo čisto formálnou záležitosťou. V spojení s Benátkami a Milánom sa usiloval o politiku rovnováhy v Taliansku. Osobne bol veľmi obľúbený pre jednoduché a priateľské konanie bez ohľadu na to, že si zvykol narábať so spoločnými prostriedkami tak, ako s vlastnými.
Štedro podporoval rozvoj vedy a umenia, rozšíril medicejskú knižnicu založenú Cosimom de Medici, v jeho blízkosti tvoril Leonardo da Vinci, Botticelli, Michelangelo, Pico della Mirandola, Marsilio Ficino a ďalší.
Lorenzo sám bol plodným básnikom, autor ľúbostnej lyriky, karnevalových piesní aj paródií.
# NGC 6969
Súradnice:  20h 48m 28s; 07° 44′ 25″
NGC 6969 je galaxia v súhvezdí Delfín, ktorú objavil nemecký astronóm Albert Marth 15. augusta 1863.
Jej zdanlivá hviezdna veľkosť je 14,1.
# Pipin III.
Pipin III., nazývaný Krátky alebo Malý (* 715, Jupille, Franská ríša – † 24. september 768, Saint-Denis) bol franský majordóm a neskôr v rokoch 751 až 768 kráľ Frankov. Bol to syn Karola Martela a otec Karola Veľkého.

## Otcovo dedičstvo
Tesne pred svojou smrťou rozdelil Pipinov otec Karol Martel, faktický vládca franskej ríše, merovejské kráľovstvo na dve sféry vplyvu pre svojich synov. Starší Karloman získal Austráziu, Alemaniu a Durínsko, mladší Pipin Neustriu, Burgundsko a Provensalsko. Najskôr ale museli bratia uhájiť svoje dedičstvo pred nevlastným bratom Grifom, ktorého nechali zavrieť do kláštora. Aby ich mocenský vzostup príliš nedráždil okolie, dosadili na trón bábkového merovejovca Childericha. Ten mal ich správcovstvu punc oficiality.Spolupráca oboch bratov bola ukončená odchodom Karlomana do kláštora a odovzdaním jeho území Pipinovi. Nie je ale známe, nakoľko bola bratská spolupráca iba zdanlivá a odchod Karlomana do kláštora dobrovoľným. 

## Franský kráľ
Pipinovi prestal stačiť titul majordóma. Jeho rodina už dlho vládla kráľovskou mocou, kráľovský titul jej však nenáležal. Nárok naňho podložil Pipin odpoveďou pápežovi na otázku, či je správne, aby vo Francúzku bol kráľom ten, kto v skutočnosti moc nedrží. Preto v odpovedi stálo, že správne je, aby kráľom bol ten, kto moc má. Roku 751 sa teda Pipin nechal v Soissons korunovať kráľom (Rex franconum) a posledného merovejského panovníka poslal i so synom do kláštora. Začiatkom roku 754 pricestoval do Francúzska pápež Štefan II., ohrozovaný v Ríme Longobardmi. 28. júna 754 za prísľub podpory, korunoval v bazilike Saint-Denis pápež Pipina a jeho dvoch synov Karlomana a Karol za kráľa. V rokoch 755-756 potom Pipin Longobardom v severnom Taliansku naozaj porazil a znovudosadil pápeža. Daroval mu tiež rozsiahle územia v strednom Taliansku, ktoré sa stali základom pápežského štátu.
Pred svojou smrťou rozdelil ríšu medzi svojich dvoch synov Karola a Karlomana. Zomrel 24. septembra 768 a bol pochovany v bazilike Saint-Denis.

## Iné projekty
- Commons ponúka multimediálne súbory na tému Pipin III.
# Nága
Nága je sanskritský a pálijský termín pôvodne v indickej mytológii označujúce polobožské bytosti s tvárou človeka, avšak s telom, respektíve chvostom, a kápi okolo krku ako indická kobra. Výraz nemá v slovenčine ekvivalent, často je nevhodne prekladaný ako „had“ alebo „drak“.

## Budhizmus
V budhistických textoch sú ako nágové označované podivné polobožské bytosti, ktoré podľa popisu majú vyzerať ako obrovští hadi (kobry) väčšinou s jednou hlavou, aj keď sú občas popisovaní aj ako viachlaví tvorovia. Dožívajú sa vysokého veku niekoľkých tisíc rokov ako dévovia a sú nadaní nadprirodzenými schopnosťami. Podľa najstaršej tradície sú nágovia sluhami nebeského kráľa Virúpakkhu (páli, v sanskrite Virúpákṣa), jedného zo štyroch nebeských kráľov, ktorý chráni západnú stranu. Nágovia slúžia ako strážcovia hory Suméru a chránia tak dévy z nebo tridsaťtri pred útokom démonov.
Podľa théravádových textov je ich zvieracia stránka natoľko silná (t. j. prílišné zahltenie myslí nečistotami ako hnev, nevedomosť a chtivosť), že nie sú schopní dosiahnuť osvietenie. Naopak vo vadžrajánovej tradícii vystupuje množstvo osvietených nágov.
Už od raného budhizmu vystupujú v budhistických legendách ako ochrancovia Buddhovy náuky.  Jedna z najstarších legiend sa mala odohrať už šiesty týždeň po Budhovom osvietení, kedy Budha v sede prežíval blaho oslobodenia. Nečakane sa spustil prudký dážď, potom zo svojho úkrytu vyliezol kráľ nágov Mučalinda, obtočil sedemkrát telo Budhu a roztiahol svoju veľkú hadiu kapucňu nad Buddhovou hlavou, aby ho tak ochránil pred dažďom. Texty vinaji dokonca obsahujú príbeh o nágovi, ktorý na seba vzal ľudskú podobu a nejaký čas žil ako budhistický mních. Nágovia majú tiež kľúčové postavenie v neskoršej forme budhizmu – mahájáne. Mahájánové texty mali byť údajne schované v ríši nágov, kým ich odtiaľ v príhodný čas nepriniesol späť na zem budhistický mudrc Nágárdžuna
Nágovia však v budhistických legendách nevystupujú len ako dobrotivé bytosti.  Druhý najväčší Budhov žiak Mahá Mógallána ([páli]], v sanskrite Mahá Maudgaljájana) musel pomocou svojich nadprirodzených schopností poraziť obrovského nágu, ktorý mal údajne Budhovi a jeho žiakom brániť v ceste do neba tridsiatich troch.
Termín nága alebo mahánága („velký nága“) je v budhizme tiež používaný ako synonymum označujúci veľkú bytosť pre pomenovanie Budhu a ďalších mudrcov, ktorí došli vyslobodení z neustáleho kolobehu.

## Iné projekty
- Commons ponúka multimediálne súbory na tému Nága
# Stupavské predhorie
Stupavské predhorie je geomorfologickou časťou Pezinských Karpát, podcelku Malých Karpát. Leží na západnom okraji podcelku, v blízkosti mesta Stupava.

## Polohopis
Územie sa nachádza v juhozápadnej časti Malých Karpát a zaberá západný okraj podcelku Pezinské Karpaty. Okrajom zasahuje na územie mesta Stupava, z ďalších sídiel leží na severnom okraji Jablonové, južnejšie je Lozorno a na južnom okraji Borinka a Marianka. V rámci pohoria susedí na východe a juhu geomorfologická časť Homoľské Karpaty, západným a severným smerom sa nachádza Podmalokarpatská zníženina, podcelok Borskej nížiny.
Táto oblasť patrí do povodia rieky Morava a teda do úmoria Čierneho mora. Najvýznamnejšími vodnými tokmi Stupavského predhoria je Suchý potok, Stupavský potok a Rakytov. Na Suchom potoku je na okraji Lozorna vybudovaná vodná nádrž Lozorno. Touto časťou vedú iba lesné cesty, výnimkou je cesta III. triedy do Borinky na južnom okraji územia.

## Chránené územia
Táto oblasť Malých Karpát je z veľkej časti súčasťou Chránenej krajinnej oblasti. Vyňaté z nej sú okrajové časti a okolie Stupavy a Borinky. Osobitne chráneným územím je prírodná rezervácia Pod Pajštúnom v strednej časti predhoria.

## Turizmus
Stupavské predhorie nepatrí medzi veľmi navštevované oblasti a slúži najmä ako cieľ kratších vychádzok obyvateľov blízkych sídiel. Výškovo nevýrazné vrchy sú porastené hustým lesom a neposkytujú výhľady. Turisticky atraktívnou je na južnom okraji ležiaca Bazilika Narodenia Panny Márie v Marianke a v tesnom susedstve ležiaca ruina hradu Pajštún. Pri Lozorne sa nachádza „Gazdovská dedinka Abeland“.

### Turistické trasy
- po  červenej značke z Marianky cez Borinku a Pajštún na rázcestie Košarisko
- po  zelenej značke:
  - z Jablonového na rázc. Vŕšky
  - z Lozorna cez Močiarnu a Lintavy na rázc. Pod Kamenným vŕškom
- po  modrej značke:
  - zo Stupavy cez rázc. Pod Kamenným vŕškom na rázc. Staré Hájne
  - z Lozorna na rázc. Lintavy
- po  žltej značke:
  - z lokality Rusniaky pri VN Lozorno cez Vŕšky a Skalu (502 m n. m.) na rázc. Pri Suchom potoku a cez Lintavy a Ohek (377 m n. m.) do Lozorna
  - z rázc. Stupava, obora k hradu Pajštún
  - zo Stupavy cez rázc. Klčovanice na rázc. Svätý vrch[3]
# NGC 6996
Súradnice:  20h 56m 30s; 45° 28′ 24″
NGC 6996 je otvorená hviezdokopa v súhvezdí Labuť, ktorú objavil anglický astronóm John Herschel 28. októbra 1828.
Jej zdanlivá hviezdna veľkosť je 10.
# Carel Steven Adama van Scheltema
Carel Steven Adama van Scheltema (* 26. február 1877, Amsterdam – † 6. máj 1924, Bergen) bol holandský ľudový básnik. Jeho melancholické básne sú typické jednoduchosťou konštrukcie verša.

## Dielo (výber)
- Een weg van verzen (1900)
- Eenzame liedjes (1906)
- Uit stilte en strijd (1909)
- Zingende stemmen (1916)
# Faucogney-et-la-Mer (kantón)
Faucogney-et-la-Mer je francúzsky kantón v obvode Lure v departemente Haute-Saône v regióne Franche-Comté. Tvorí ho 16 obcí.

## Obce kantónu
- Amage
- Amont-et-Effreney
- Beulotte-Saint-Laurent
- La Bruyère
- Corravillers
- Esmoulières
- Faucogney-et-la-Mer
- Les Fessey
- La Longine
- La Montagne
- La Proiselière-et-Langle
- Raddon-et-Chapendu
- La Rosière
- Saint-Bresson
- Sainte-Marie-en-Chanois
- La Voivre
# Cruzille
Cruzille je francúzska obec, ktorá sa nachádza v departemente Saône-et-Loire, v regióne Burgundsko.

## Poloha
Obec má rozlohu 11,11 km². Najvyšší bod je položený 476 m n. m. a najnižší bod 230 m n. m.

## Obyvateľstvo
Počet obyvateľov obce je 246 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Académie des beaux-arts
Académie des beaux-arts bola vytvorená v roku 1816 nariadením z 21. marca. Je dedičkou „Kráľovskej akadémie maliarstva a sochárstva“ z roku 1648, „Akadémie hudby“ z roku 1669 a „Kráľovskej akadémie architektúry“ z roku 1671.

## História akadémie
Aktuálna Akadémia krásnych umení bola založená v roku 1816 na báze dovtedajšej triedy krásnych umení v rámci Institut de France. Tento Inštitút bol organizovaný do 8 sekcií, z ktorých vznikla trieda krásnych umení.
V roku 2006 bola potvrdená zákonom ako právnická osoba podľa verejného práva s osobitným postavením.

## Súčasnosť
Prezidentom akadémie pre rok 2012 je François-Bernard Michel – voľný člen. Doyenom je maliar Chu Teh-Chun, pôvodom Číňan, narodený v 1920.
Akadémia má 57 kresiel, no len 47 členov k 1. aprílu 2012. Päť kresiel bolo vytvorených v roku 1998, potom dve v roku 2005 kvôli vytvoreniu VIII. sekcie. Posledná zmena v skladbe akadémie: skon Pierre Schoendoerffera 14. marca 2012. Počet voľných kresiel: 10. Najstaršie voľné miesta: 5. kreslo v sekcii maliarstva, voľné od smrti Georgesa Rohnera 3. novembra 2000. Zahraniční členovia: 16 kresiel, z nich 4 prázdne. Korešpondujúci členovia: 57 miest.
Akadémia je rozdelená na osem sekcií:
1. I : Maľba (Zoznam členov)
2. II : Sochárstvo (Zoznam členov)
3. III : Architektúra (Zoznam členov)
4. IV : Rytectvo (Zoznam členov)
5. V : Hudba (Zoznam členov)
6. VI : Voľní členovia (Zoznam členov)
7. VII : Umelecká tvorba kinematografická a audiovizuálna (sekcia vytvorená v 1985) (Zoznam členov)
8. VIII : Fotografovanie (sekcia vytvorená v roku 2005)
9. IX. : Choreografia (sekcia bola vytvorená v roku 2018)


## Iné projekty
- Commons ponúka multimediálne súbory na tému Académie des beaux-arts
# Seppuku
Seppuku (jap. 切腹) je rituálna samovražda, ktorú spáchal samuraj v prípade porušenia kódexu bušidó.
Následkom seppuku boli stiahnuté všetky obvinenia voči dotyčnému samurajovi.

## Postup
- samuraj si najskôr rituálnym krátkym mečom spôsobil poranenie brucha (harakiri)
- pomocník samovraždy následne samovrahovi sťal hlavu
- dôležité pritom bolo, aby telo spadlo dopredu


## Iné projekty
- Commons ponúka multimediálne súbory na tému Seppuku
# Michael Johnson (atlét)
Michael Duane Johnson (* 13. september 1967, Dallas, Texas, USA) je bývalý americký atlét - bežec, štvornásobný olympijský víťaz a osemnásobný majster sveta. Je jedným z najlepších šprintérov celej atletickej histórie.
V rokoch 1999 - 2016 držal svetový rekord v behu na 400 metrov (43,18 s) a od roku 1992 bol spoludržiteľom svetového rekordu v štafete na 4 × 400 m (2:55,74). V tejto štafete bol síce najpomalší zo štvorice (44,7 s), no o rok neskôr USA rekord vylepšili (2:54,29) a vtedy už bol najrýchlejší (42,91 s).

V rokoch 1996 – 2008 držal svetový rekord v behu na 200 metrov (19,32 s).
Jeho najslávnejšia chvíľa bola na olympijských hrách v Atlante v roku 1996, kde zvíťazil ako dosiaľ jediný muž na tratiach 200 m i 400 m, pričom na kratšej trati zabehol vtedy nový svetový rekord 19,32 s. Prvú stovku prebehol za 10,12 s, ale obdivovaný výkon podal v druhej, letmej časti, kedy druhú stovku prebehol za rekordných 9,20 s. Jeho rekord prekonal až Usain Bolt časom 19,30 v roku 2008 na olympijských hrách v Pekingu, a potom časom 19,19 na majstrovstvách sveta v Berlíne.
Johnsona charakterizoval jeho typický štýl behu v záklone. Povestná je jeho séria viac než dvadsiatich zabehnutých časov pod 44 s na trati 400 m, k čomu sa dosiaľ žiadny iný atlét ani nepriblížil. Ako jediný tiež dokázal bežať hladkú štvorstovku (vo finiši štafety na 4×400 m) pod 43 sekúnd časom 42,91 s (1995). Až do olympijských hier v Riu v roku 2016, kedy jeho čas prekonal juhoafrický bežec Wayde van Niekerk časom 43,03 s, bol tiež držiteľom svetového rekordu 43,18 s na trati 400 m. Do roku 2005 mu patril i svetový rekord v halovej štvorstovke (44,63 s z roku 1995).
Svoju hviezdnu kariéru zakončil po olympijských hrách v Sydney v roku 2000, teraz sa venuje najmä trénerskej a komentátorskej práci.
V roku 1996 a 1999 sa stal víťazom ankety Atlét sveta.

## Iné projekty
- Commons ponúka multimediálne súbory na tému Michael Johnson (atlét)
# Cladech
Cladech je francúzska obec, ktorá sa nachádza v departemente Dordogne, v regióne Akvitánsko.

## Poloha
Obec má rozlohu 5,49 km². Najvyšší bod je položený 268 m n. m. a najnižší bod 94 m n. m.

## Obyvateľstvo
Počet obyvateľov obce je 94 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Boulevard Macdonald
Boulevard Macdonald je bulvár v 19. obvode v Paríži. Je súčasťou tzv. Maršalských bulvárov. Bulvár nesie meno Étienna Jacquesa Josepha Alexandra Macdonalda (1765 – 1840), maršala Francúzska.
Začína pri kanáli Ourcq, kde nadväzuje cez most na Boulevard Sérurier, prekračuje kanál Saint-Denis a končí na križovatke s ulicami Rue d'Aubervilliers a Avenue de la Porte d'Aubervilliers, kde naň nadväzuje Boulevard Ney.

## Dejiny
V rokoch 1840 – 1845 boli postavené okolo Paríža nové hradby. Dnešný bulvár vznikol na mieste bývalej vojenskej cesty (Rue Militaire), ktorá viedla po vnútornej strane mestských hradieb. Túto cestu armáda previedla mestu Paríž na základe rozhodnutia z 28. júla 1859.
V úseku medzi Porte d'Aubervilliers a Porte de la Chapelle boli začaté stavebné práce na predĺžení električkovej linky T3. Linka bude uvedená do prevádzky v roku 2012.

## Iné projekty
- Commons ponúka multimediálne súbory na tému Boulevard Macdonald
# Purpurové rieky
Purpurové rieky (franc. Les Rivières pourpres) je francúzsky psychologický triler z roku 2000. Režíroval ho Mathieu Kassovitz a jeho základom bol rovnomenný román. Rozpočet filmu bol 14 miliónov dolárov a celosvetovo zarobil 60 miliónov dolárov.
Jeho pokračovanie Purpurové rieky: Anjeli apokalypsy bolo uvedené do kín v roku 2004.

## Dej
Pokojným vidieckym univerzitným mestečkom Guernon v údolí francúzskych Álp otrasie nález zavraždeného muža, ktorého telo je zohavené a zavesené na vysokej skale. Táto mŕtvola má odrezané zápästia a vybraté oči. Z Paríža prichádza komisár Pierre Niémans (Jean Reno), ktorý je poverený vyšetrením zločinu. Súbežne však po vrahovi pátra aj miestny policajt (policajný poručík) Max Kerkérian (Vincent Cassel), ktorý vyšetruje znesvätenie hrobky Judith Heraultovej, malého dievčatka, ktoré v roku 1982 zrazil na diaľnici kamión, a krádež jej fotografií a ďalších dokumentov z miestnej školy v meste Sarzac. Keď Niémans požiada študentku a glaciologičku Fanny Ferreirovú (Nadia Farès) o výstup na ľadovec, kde potrebuje odobrať vzorku ľadu, v ľadovcovej jaskyni nájde ďalšie telo umučenej obete zamrznuté v ľade. Začína byť zrejmé, že zločiny spája tajomná minulosť. Tretia vražda na seba nenechá dlho čakať. 
Ktosi s políciou hrá nebezpečnú hru na mačku a myš. Akúsi rolu v nej hrá autonehoda, pri ktorej v roku 1982 zahynulo malé dievča pred zrakom svojej matky. Stopy sa postupom vyšetrovania zbiehajú k miestnej vplyvnej univerzite, ktorá po celé generácie ovplyvňuje životy ľudí v izolovanom alpskom údolí. Prekvapivé odhalenie identity vraždiaceho maniaka skoro stojí oboch policajtov život, lebo ide o sestru Fanny Ferreirovej.

## Obsadenie
| Herec/Herečka      | Úloha                                |
| ------------------ | ------------------------------------ |
| Jean Reno          | Pierre Niémans                       |
| Vincent Cassel     | Max Kerkérian                        |
| Nadia Farès        | Fanny Ferreirová / Judith Héraultová |
| Dominique Sanda    | sestra Andrée                        |
| Karim Belkhadra    | kapitán Dahmane                      |
| Jean-Pierre Cassel | dr. Bernard Chernezé                 |
| Didier Flamand     | rektor                               |
| François Levantal  | patológ                              |
| Francine Bergé     | riaditeľka školy                     |
| Philippe Nahon     | muž z diaľničnej správy              |


## Zaujímavosti
- Vincent Cassel si zlomil nos pri filmovaní bojovej scény so skinheadom.
- Na mŕtvom tele v márnici je vidieť tieň kamery.
# Ellen Barkinová
Ellen Barkinová (angl. Ellen Rona Barkin; * 16. apríl 1954, New York, New York, USA) je americká herečka. Je známa z filmov ako Nežné milosrdenstvo (1983), Mimo zákona (1986), Premena (1991), Zo života chlapca (1993), Predtým, ako mali ženy krídla (1997), Krása na zabitie (1999), Dannyho trinástka (2007) či z televízneho seriálu Animal Kingdom (2016 – 2021).

## Detstvo a mladosť
Barkinová sa narodila v apríli 1954 v New Yorku. Jej rodičia sú židovského pôvodu a pochádzajú z poľsko-bieloruských hraníc. Študovala na Hunter College, kde sa špecializovala na históriu a drámu a neskôr pokračovala v Actors Studio v New Yorku, kde sa venovala herectvu.

## Kariéra
Barkinová si zahrala vo filme Diner z roku 1982, kde za svoj herecký výkon získala pozitívne recenzie. Svojim hereckým výkonom zapôsobila tiež na režiséra Brucea Beresforda, ktorý ju o rok neskôr obsadil do filmu Nežné milosrdenstvo.
V roku 1986 sa pridala k hereckému obsadeniu ako Dennis Quaid, John Goodman a Grace Zabriskie vo filme Polícia z New Orleans. Objavila sa tiež vo viacerých divadelných hrách v divadlách Off-Broadway. Po boku Al Pacina si zahrala vo filme More lásky z roku 1989.
V roku 1991 bola obsadená do filmu Premena. Za svoj herecký výkon získala svoju prvú nomináciu na herecké ocenenie Zlatý glóbus. Stvárnila matku Leonarda DiCapria vo filme Zo života chlapca, z roku 1993. V roku 1997 stvárnila hlavnú úlohu v televíznom filme Predtým, ako mali ženy krídla, za ktorý získala svoju druhú nomináciu na Zlatý glóbus a obdržala televízne ocenenie Emmy Award a Satelite Award. V roku 1999 si zahrala v komédii Krása na zabitie.
V roku 2000 stvárnila vyšetrovateľku Palmerovú v trilery Stopy vraha. Prijala tiež vedľajšiu úlohu vo filme Palindromes, ktorý mal premiéru v roku 2004. V roku 2007 sa pripojila k hereckému obsadeniu ako George Clooney, Brad Pitt, Matt Damon a Al Pacino vo filme Dannyho trinástka.
V roku 2011 stvárnila hlavnú postavu vo filme Another Happy Day, kde jej herecký výkon filmová recenzná stránka IndieWire ocenila ako jeden z najlepších herecký výkonov roka. V rokoch 2012 až 2013 si zahrala v televíznom seriály The New Normal. Tiež stvárnila postavu postavu Janine Cody v televíznom filme Animal Kingdom, ktorý bol natočený na motív austrálskeho seriálu. V pôvodnom obsadení si rolu Barkinovej zahrala Jacki Weaverová.

## Súkromný život
Barkinová bola dva krát vydatá. Prvý krát sa vydala v roku 1988 za herca Gabriela Byrnea, s ktorým má dve deti. Obaja sa rozišli v roku 1993, no ich manželstvo bolo rozvedené až v roku 1999. Druhý krát sa vydala v roku 2000, za multimiliardára Ronalda Perelmana. Ich manželstvo končilo rozvodom v roku 2006. Spoločne s jej bratom a Perelmanom v roku 2005 založila filmovú produkčnú spoločnosť. Mala krátky románik s hercom Samom Levinsonom.

## Iné projekty
- Commons ponúka multimediálne súbory na tému Ellen Barkinová
# Zoznam stredných škôl v Košiciach
Toto je zoznam stredných škôl, ktoré sa nachádzajú na území mesta Košice.
| Gymnáziá - Evanjelické gymnázium J. A. Komenského – Škultétyho 10 - Gymnázium Exnárova 10 - Gymnázium M. R. Štefánika – Nám. Ladislava Novomeského 4 - Gymnázium Opatovská 7 - Gymnázium Park Mládeže 5 - Gymnázium Poštová 9 - Gymnázium S. Máraiho – Kuzmányho 6 (vyučovací jazyk maďarský) - Gymnázium sv. Edity Steinovej – Charkovská 1 - Gymnázium sv. košických mučeníkov – Čordákova 50 - Gymnázium sv. Tomáša Akvinského – Zbrojničná 3 - Gymnázium Šrobárova 1 - Gymnázium Trebišovská 12 - Gymnázium Alejová 1 - Súkromné gymnázium Galaktická 9 - Súkromné gymnázium Katkin park 2 - Súkromné gymnázium Petzvalova 4 - Súkromné gymnázium Dneperská 1 - Súkromné športové gymnázium Užhorodská 39 - Športové gymnázium – Trieda SNP 104 - Premonštrátske gymnázium - Kováčska 28 Stredné priemyselné školy - SPŠ Stavebná a geodetická – Lermontovova 1 - Stredná priemyselná škola dopravná Hlavná 113 - Stredná priemyselná škola elektrotechnická – Komenského 44 - Stredná priemyselná škola strojnícka – Komenského 2 |  | Stredné zdravotnícke školy - Stredná zdravotnícka škola (Košice, Moyzesova 17) - Stredná zdravotnícka škola (Košice, Kukučínova 40) - Stredná zdravotnícka škola sv. Alžbety – Mäsiarska 25 Stredné odborné školy - SOŠ Aurela Stodolu – Učňovská 5 - SOŠ automobilová – Moldavská cesta 2 - SOŠ pôšt a telekomunikácií – Palackého 14 - SOŠ stavebná – Kukučínova 23 - SOŠ Ostrovského 1 – Ostrovského 1 - SOŠ železničná – Palackého 14 - SOŠ Gemerská – Gemerská 1 - SOŠ Jána Bocatia – Bocatiova 1 - SOŠ Jozefa Szakkayho – Grešákova 1 - SOŠ technická – Kukučínova 23 - SOŠ poľnohospodárstva a služieb na vidieku – Kukučínova 23 - Stredná odborná škola Policajného zboru – Južná trieda 50 Iné - Konzervatórium – Timonova 2 - Konzervatórium Jozefa Adamoviča – Exnárova 8 - Hotelová akadémia – Južná trieda 10 - Obchodná akadémia – Polárna 1 - Obchodná akadémia – Watsonova 61 - Spojená škola sv. košických mučeníkov – Čordákova 50 - Stredná pedagogická škola svätého Cyrila a Metoda – Južná trieda 48 - Stredná veterinárna škola – Námestie mladých poľnohospodárov 2 - Súkromné gymnázium Futurum – Moyzesova 5 - Súkromná pedagogická a sociálna akadémia – Požiarnická 1 - Súkromná stredná odborná škola – Bukovecká 17 - Súkromná stredná odborná škola – Postupimská 37 - Súkromná stredná odborná škola PAMIKO – Kukučínova 23 - Súkromná stredná odborná škola Tercium – Galaktická 9 - Súkromná stredná umelecká škola filmová – Petzvalova 2 - Súkromné tanečné konzervatórium – Zádielska 12 - Škola úžitkového výtvarníctva – Jakobyho 15 |

| Portal | Košický portál |
# I Am... Yours: An Intimate Performance at Wynn Las Vegas
I Am... Yours: An Intimate Performance at Wynn Las Vegas je DVD nahrávka americkej R&B speváčky Beyoncé Knowles, vydaná 23. novembra 2009. DVD obsahuje vystúpenie z Encore Theater v Las Vegas, 2. augusta 2009 počas turné "I Am… Tour". Okrem DVD nahrávky je k dispozícii aj Audio CD a Blu-ray.

## Zoznam piesni

### DVD/Blu-ray
Disk 1
1. "Hello"
2. "Halo"
3. "Irreplaceable"
4. "Sweet Dreams" Medley
  - remix s piesňami "Dangerously in Love" a "Sweet Love"
5. "If I Were a Boy"
  - remix s piesňami "California Love" "You Oughta Know"
6. "Scared of Lonely"
7. "That's Why You're Beautiful"
8. "Satellites"
9. "Resentment"
10. "Déjà Vu" Jazz Medley
  - remix s piesňami "It Don't Mean a Thing"
11. "Déjà Vu"
12. "I Wanna Be Where You Are"
  - remix s piesňami "Hollywood" a "Hallelujah"
13. Destiny's Child Medley'
  - piesne: "No, No, No Part 1", "No, No, No Part 2", "Bug a Boo", "Bills, Bills, Bills", "Say My Name", "Jumpin', Jumpin'", "Independent Women Part 1", "Bootylicious" a "Survivor"
14. "Work It Out"
15. "'03 Bonnie & Clyde"
16. "Crazy in Love (Beyoncé Knowles song)|Crazy in Love"
17. "Naughty Girl (Beyoncé Knowles song)|Naughty Girl"
18. "Get Me Bodied"
19. "Single Ladies (Put a Ring on It)" Medley
20. Finále

Čas: 1:38:19
Bonusový materiál:
- Čo sa udialo vo Vegas... (Zákulisie natáčania)

Čas: 24:08

### CD
Disk 1
1. "Hello" - 3:48
2. "Halo" - 5:33
3. "Irreplaceable" - 5:38
4. "Sweet Dreams" Medley - 9:27
  - remix s piesňami from "Dangerously in Love" and "Sweet Love"
5. "If I Were A Boy" - 5:35
  - remix s piesňami "California Love" and "You Oughta Know"
6. "Scared of Lonely" - 4:08
7. "That's Why You're Beautiful" - 3:14
8. "Satellites" - 2:31
9. "Resentment" - 6:02
10. "Déjà Vu" Jazz Medley - 2:05
  - remix s piesňami "It Don't Mean a Thing"
11. "Déjà Vu" - 2:05

Disk 2
1. "I Wanna Be Where You Are" - 3:24
  - remix s piesňami "Welcome to Hollywood" and "Hallelujah"
2. Destiny's Child Medley - 11:52
  - piesne: "No, No, No Part 1", "No, No, No Part 2", "Bug a Boo", "Bills, Bills, Bills", "Say My Name", "Jumpin', Jumpin'", "Independent Women Part 1", "Bootylicious" and "Survivor"
3. "Work It Out" - 3:27
4. "'03 Bonnie & Clyde" - 1:37
5. "Crazy In Love" - 6:55
6. "Naughty Girl" - 2:42
7. "Get Me Bodied" - 2:58
8. "Single Ladies (Put A Ring On It)" Medley - 5:41
9. Finále - 2:26
# Jankolova ulica
Jankolova ulica je ulica v Bratislave, v mestskej časti Petržalka. Nachádza sa v miestnej časti Ovsište. 
Do 1. apríla 1991 mala názov Jabůrkovej ulica, podľa českej komunistickej spisovateľky a novinárky Jožky Jabůrkovej (1896 – 1942), umučenej v koncentračnom tábore. V súčasnosti je pomenovaná po Matúšovi Jankolovi (1872 – 1916), slovenskom katolíckom kňazovi pôsobiacom v USA.
Ulicu tvorí zástavba panelových domov postavených v druhej polovici 70. rokoch 20. storočia. Na Jankolovej 6 sídli hlavný kontrolór Bratislavského samosprávneho kraja. V roku 2009 vyšlo najavo, že župa zaplatila za výmenu okien v jeho sídle 415 572 eur, čo bolo o 459 percent viac, než bola cena stanovená súdnym znalcom.

## Blízke ulice
- Ulica Alžbety Gwerkovej
- Mamateyova ulica
- Pankúchova ulica
- Ovsištské námestie


## Iné projekty
- Commons ponúka multimediálne súbory na tému Jankolova ulica
# RT-2PM Topol
RT-2PM Topol (rus. РТ-2ПМ Тополь; v kóde NATO: „SS-25 Sickle“) je medzikontinentálna balistická raketa, vyvinutá v 80. rokoch 20. storočia v bývalom Sovietskom zväze.

## Vznik a vývoj
Vývoj nového strategického raketového systému sa oficiálne začal 19. júla 1977. Vývojové práce RT-2PM Topol prebiehali v Moskovskom inštitúte tepelného inžinierstva pod vedením hlavného konštruktéra A. D. Nadiradze. 
Letové testy sa začali 8. februára 1983. Prvé tri skúšobné odpálenia sa uskutočnili zo špeciálne upraveného sila, ktoré bolo pôvodne určené na odpaľovanie rakety RT-2P. 10. augusta 1983 sa uskutočnil štvrtý štart rakety Topol, tentokrát už zo samohybného odpaľovacieho zariadenia 15U128. Testy rakety prebiehali až do 23. decembra 1987 a v rámci nich sa celkovo uskutočnilo 16 odpálení rakiet. 
Raketa bola oficiálne zavedená do služby 1. decembra 1988. Predpokladá sa, že výroba RT-2PM Topol sa zastavila v roku 1994, pričom bolo vyrobených celkovo 450 rakiet.

## Konštrukcia
RT-2PM Topol je mobilný raketový systém postavený na sedemnápravovom podvozku MAZ-7912 (neskoršie modifikácie vychádzajú z MAZ-7917, ktoré sa líšili dĺžkou približne o 1 m a upravenými kabínami posádky). Balistická rakety systému Topol je trojstupňová s pohonom na tuhé palivo. Je dlhá 21,5 m, široká 1,8 m a jej štartovacia hmotnosť je asi 45 ton. Má dolet 11 000 km a je vybavená jadrovou bojovou hlavicou so silou 800 kt. Využíva inerciálny navigačný systém, ktorý poskytuje presnosť s kruhovou odchýlkou 900 m.

## Používatelia
Rusko
- Raketové vojská strategického určenia Ruskej federácie - k marcu 2020 bolo v prevádzke 36 mobilných systémov RT-2PM Topol. V rámci ruského programu modernizácie jadrových zbraní je RT-2PM Topol postupne vyraďovaný a nahrádzaný systémom Topol-M.[3]
# Jež (časopis)
Jež bol časopis, ktorý vychádzal na Slovensku v medzivojnovom období.
Jež bol humoristický časopis, ktorý vychádzal v Bratislave raz mesačne. Text a obrázky, ktoré časopis uverejňoval, boli honorované.

## Redaktor a vydavateľ
- zodpovedný redaktor: Ján Hrušovský
- majiteľ a vydavateľ: Ján Hrušovský
- tlač: Legiografia, potom Slovenská kníhtlačiareň


## Periodicita
- 1922 - roč. I.
- 1923 - roč. II. - 6 čísiel - 68 strán
- 1924 - roč. III. - 5 č. - po 8 s.
- 1925 - roč. IV. - 7 č. - po 8-16 s.
- 1926 - roč. V. - 2 č. - po 8-12 s.


## Časopis v elektronickej podobe
- Jež - dostupné v Digitálnej knižnici UKB
# Potter County (Pensylvánia)
Potter County je okres v americkom štáte Pensylvánia. Podľa sčítania ľudu z roku 2020 v ňom žije 16 396 ľudí, takže je to piaty najobývanejší okres v Pensylvánii. Administratívnym centrom je Coudersport. Tento okres vznikol v roku 1804 a neskôr bol organizovaný v roku 1836. Nesie meno po Jamesovi Potterovi, generálovi Kontinentálnej armády z Pensylvánie z obdobia Americkej revolúcie. Kvôli odľahlosti a prírodnému prostrediu sa okres niekedy označuje ako „God's country“ (v preklade Božia krajina).
# Zoltán Vančo
Zoltán Vančo (* 19. október 1915, Banská Štiavnica – † 1989, Trnava) bol slovenský matematik.
Vyštudoval Prírodovedeckú fakultu SU v Bratislave. Pôsobil na rôznych typoch škôl. Začínal na meštianskej škole, neskôr pôsobil na Strednej všeobecnovzdelávacej škole v Trnave. Od roku 1962 pôsobil na Pedagogickej fakulte UK v Trnave na katedre matematiky, ako odborný asistent, až do odchodu na dôchodok do roku 1978. Sústreďoval sa na modernizáciu vyučovania matematiky na 1. stupni ZŠ. Bol členom viacerých odborných komisií od úrovne ministerskej až po okresnú. Z členstva v týchto komisiách vyplývalo pre menovaného množstvo prednášok, referátov a diskusií. Zoltán Vančo bol dlhoročným členom Jednoty československých matematikov a fyzikov (JČSMF) a tajomníkom pobočky Jednoty slovenských matematikov a fyzikov (JSMF) v Trnave. Od JSMF dostal v roku 1978 pedagogické vyznamenanie 2. stupňa.
# Max Bruch
Max Christian Friedrich Bruch (* 6. január 1838, Kolín nad Rýnom – † 2. október 1920, Friedenau) bol nemecký hudobný skladateľ a dirigent.

## Životopis
Hudobné vzdelanie získal v Kolíne nad Rýnom u skladateľa a klaviristu Ferdinanda Hillera. Bruch bol činný ako učiteľ hudby, skladateľ a dirigent v mnohých nemeckých mestách: Mannheime (1862-1864), Koblenzi (1865-1867), Sondershausene (1867-1870), Berlíne a v Bonne (1870-1878). V čase, keď bol na vrchole svojej slávy pôsobil tri sezóny ako dirigent Liverpool Philharmonic Society (1880-1883). Od roku 1890 do konca svojej hudobnej činnosti v roku 1910 vyučoval kompozíciu na berlínskom konzervatóriu Berlin Hochschule für Musik. 

## Dielo
Bruchova hudba pokračuje v nemeckom štýle hudobného romantizmu a vyznačuje sa tradičnou štruktúrou hudobných foriem. Tým sa Bruch radí k skladateľom tzv. klasicko-romantickej syntézy, podobne ako napríklad Johannes Brahms, v kontraste s predstaviteľmi „Novej hudby“ (Ferenc Liszt, Richard Wagner). Vo svojej dobe bol Bruch známy predovšetkým ako autor zborovej hudby.
Bruchove dielo zahrňuje viac ako 200 opusov z ktorých najznámejšie sú:
- Husľový koncert č. 1 g mol, Op. 26
- Škótska fantázia pre husle a orchester, Op. 43
- Kol Nidrei - variácie pre violončelo a orchester
- tri symfónie


## Iné projekty
- Commons ponúka multimediálne súbory na tému Max Bruch
# Bočný krídlový sval
Bočný krídlový sval (lat. Musculus pterygoideus lateralis) je jeden zo žuvacích svalov.
Je to dvojhlavý sval. Jedna hlava sa začína vo fossa infratemporalis, druhá na lamina lateralis processus pterygoidei. Sval sa upína na krčku sánky. Posúva sánku dopredu a pri jednostrannej kontrakcii smerom do boku. V opačnom smere - teda v smere odťahovania sánky od lebky pôsobí niekoľko menších svalov: musculus digastricus, musculus geniohyoideus a musculus mylohyoideus, ktoré však zaraďujeme k svalom krku. Tieto svaly ovládajú pohyby jazylky a keď je fixovaná, otvárajú sánku.

## Iné projekty
- Commons ponúka multimediálne súbory na tému Bočný krídlový sval
# Szederkény
Szederkény je obec v Maďarsku v Baranskej župe v Bólyskom okrese.
Má rozlohu 1433 ha a žije tu 1833 obyvateľov (2007).
# Multimédiá
Multimédiá sú kombináciou textu, zvuku, grafiky, animácie, interaktivity a videa; podmnožina hypermédií. Sú určené na informovanie a zábavu publika. Multimédiá sú taktiež označované ako elektronické médiá na zálohovanie a predstavenie multimediálneho obsahu. 

## Vybrané základné nástroje pre tvorbu multimediálnych aplikácií
Základné nástroje pre tvorbu multimediálnych výukových aplikácií môžeme rozdeliť do týchto skupín:
- Nástroje pre tvorbu vektorovej 2D grafiky s prvkami napodobňujúcimi priestor. Predstaviteľom je Corel Draw a Adobe Illustrator
- Nástroje pre tvorbu a spracovanie bitmapovej grafiky – Adobe Photoshop
- Nástroje pre tvorbu vektorových animácií – Macromedia Flash a menej používaný Corel R.A.V.E 2.0.
- Nástroje pre tvorbu bitmapových animácií – Adobe Photoshop, Corel PhotoPaint
- Nástroje pre spracovanie digitálneho videa. Predstaviteľom aplikácie umožňujúcej spracovanie videa na počítači je Adobe Premiere 6.5 alebo PRO, Pinnacle Studio alebo freewarový produkt VirtualDub.
- Nástroje pre spracovanie zvukov. Zvuky patria medzi multimediálne prvky. Zvuky môžeme spracovávať (nahrávať, upravovať) buď v aplikáciách typu Adobe Premiere alebo v špecializovaných aplikáciách napr. Acustica alebo Cool Edit Pro.
- Nástroje umožňujúce prehliadanie a prehrávanie súborov rôzneho typu a konverziu súborov – Windows Media Player, InfranView, Photoshop  Archivované 2014-12-08 na Wayback Machine
# Pördefölde
Pördefölde je obec v Maďarsku v Zalianskej župe v obvode Lenti.
Má rozlohu 1912 ha a žije tu 69 obyvateľov (2007).
# Anneville-sur-Mer
Anneville-sur-Mer je francúzska obec, ktorá sa nachádza v departemente Manche, v regióne Dolná Normandia.

## Poloha
Obec má rozlohu 3,73 km². Najvyšší bod je položený 16 m n. m. a najnižší bod 0 m n. m.

## Obyvateľstvo
Počet obyvateľov obce je 244 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
# Zoznam geografických článkov/Å
| Portal | Geografický portál |

Tento index bol automaticky vygenerovaný podľa tejto kategorizácie. Obsahuje 3 články. Aby sa nové články zobrazili v tomto indexe, musia byť zaradené aspoň do jednej z vymenovaných kategórii. Nové a upravené kategórie sa zohľadnia pri nasledujúcom generovaní.

## åb
Åbenrå

## ål
Ålesund

## år
Årjäng
# Svetový rozum
Svetový rozum je podľa Plotina súhrn všetkých ideí vyžarovaný z vnútornej podstaty jedna. Rozum tieto idey nielen obsahuje, ale ich aj nazerá svojou nevyčerpateľnou a večne rovnakou aktivitou. Jeho hlavnou črtou je, že poznáva sám seba, že si je vedomý seba samého.
Idey božieho rozumu tvoria intelibilný svet (kosmos noetos), akýsi ideálny plán sveta hmotného. Tento rozum zodpovedá Aristotelovmu prvému hýbateľovi (noésis noésos, mysleniu myslenia). Zo svetového rozumu vyžaruje svetová duša (psyché) ako jednota mnohých duší čiastkových.
# Boéthos z Kartága
Boéthos (starogr. Βόηθος) bol grécky sochár v 1. storočí.
Boéthos, syn Apollodóra z Kartága, bol grécky sochár, činný pravdepodobne v prvej polovici 1. storočia. Svedectvom tvorby tohto umelca je jeho menom signovaný podstavec z nezachovanej sochy objavený v roku 1912 v Efeze. Poškodený nápis na podstavci hlása, že socha zhotovená na počesť rímskeho cisára Tiberia, má podporiť jeho zdravie a stabilitu rímskej hegemónie.
Signatúra autora:
| Βόηθος Ἀπολλοδώρου Καρχηδόνιος ἐποίει | preklad: Boéthos syn Apollodóra z Kartága ma zhotovil |

- text v starogréčtine
Staroveký cestovateľ Pausanias vo svojej sprievodcovskej príručke po Grécku uvádza, že v Olympii videl sochárske dielo kartáginského Boétha. Bola to pozlátená bronzová socha nahého sediaceho chlapca, ktorú venovali ako votívny dar do chrámu bohyne Héry.
Identická zhoda Boétha s autorom sochy dieťaťa, uvedeným Pausaniom, nie je dokázaná. Podľa väčšiny znalcov tu zrejme ide o jeho menovca z Chalkédónu, a že rozdiel v etnickom pôvode sochára bol spôsobený chybou transkripcie, a to v prepise z Chalkedónu (Καλχηδόνιος - Kalchédonios) - z Kartága (Καρχηδόνιος - Karchédonios).
Punské Kartágo Rimania v roku 146 pred Kr. úplne zničili a o sto rokov ho dal znova vybudovať rímsky politik Caesar, ale už ako rímske (kozmopolitné) mesto.
# Akroamatický
Akroamatický je napísaný pre vnútornú potrebu školy a nezamýšľaný na uverejnenie.
# Malin 1
Malin 1 je galaxia v súhvezdí Vlasy Bereniky. Malin 1 je obrovská (priemer 600 000 svetelných rokov), ale veľmi slabá špirálová galaxia. V tejto galaxii sa z nejakého dôvodu tvorí veľmi málo hviezd. Galaxie s nízkym povrchovým jasom by mohli tvoriť až polovicu galaxií vo vesmíre. Malin 1 je jednou z najväčších galaxií tohto typu.
# Dekantácia
Dekantácia je separačná metóda slúžiaca na oddeľovanie usadenín (nerozpustných zlúčenín) postupným odlievaním kvapaliny nad usadeninou. Metóda je vhodná na zbavenie sa zvyškov odfiltrovanej tekutiny.
Na dekantáciu sa používajú dekantačné nádoby: porcelánová valcovitá nádoba so sadou otvorov umiestnených v rôznych výškach (na urýchlenie dekantácie), ktoré majú zátky.
Po sedimentácii tuhých častíc (usadenín) kvapalinu nad sedimentom zlejeme (vypustíme). Sediment prelejeme rozpúšťadlom, premiešame a necháme znova usadiť. Postup opakujeme, pokým kvapalina nad sedimentom nie je zbavená všetkých znečisťujúcich látok.

## Iné projekty
- Commons ponúka multimediálne súbory na tému Dekantácia

| Portal | Chemický portál |
# Písečné (okres Jindřichův Hradec)
Písečné je obec v Česku v okrese Jindřichův Hradec v Juhočeskom kraji. 1. januára 2012 tu žilo 551 obyvateľov, z toho 268 mužov a 283 žien, pričom priemerný vek v obci bol 38,8 roka (muži 37,6 roka, ženy 40,1 roka).

## Iné projekty
- Commons ponúka multimediálne súbory na tému Písečné (okres Jindřichův Hradec)
# Zrubanský jarok
Zrubanský jarok je potok na Záhorí, vo východnej časti okresu Senica. Je to pravostranný prítok Hodonského potoka, meria 2,7 km a je tokom V. rádu.
Pramení v Malých Karpatoch, v podcelku Brezovské Karpaty, západojuhozápadne od kóty 376,3 m v nadmorskej výške približne 267 m n. m. Od prameňa tečie západným smerom, na krátkom úseku sa stáča na juhozápad, preteká okrajom prírodnej pamiatky Zrubárka a zľava priberá prítok spod Bachráčky (363,8 m n. m.). Opätovne tečie na západ, napája vodnú nádrž Jablonica a opúšťa územie CHKO Malé Karpaty, ktorým tiekol už od prameňa. Zároveň vstupuje do severovýchodného výbežku Borskej nížiny, do podcelku Podmalokarpatská zníženina, kde sa najprv stáča západojuhozápadným smerom, potom juhojuhozápadným smerom a juhovýchodne od obce Jablonica ústi v nadmorskej výške 218,0 m n. m. do Hodonského potoka.
# Ladislav Hrubý
Ladislav Hrubý (* 11. september 1957, Žilina) je prozaik. Pseudonym: Boris Vaňovec

## Životopis
Študoval slovenčinu a angličtinu na Pedagogickej fakulte v Banskej Bystrici (1976-1980). Pôsobil ako učiteľ, profesor na gymnáziu, redaktor časopisu Slovensko, redaktor novín Cieľ a časopisu POVEX, 1993-1994 denníka Smer v Banskej Bystrici, televízie Sever, od 1998 učiteľ na odbornom učilišti v Čadci. Prvé prozaické pokusy prevažne s kysuckou tematikou publikoval v zborníkoch, knižne vydal zbierku poviedok z prostredia súčasnej kysuckej dediny. Autor rozhlasových poviedok a námetu k dokumentárnemu filmu M. Urbana Zjavenie Matúša Lašúta.

## Dielo
- Na večeru budú štvorlístky (1984)
- Druhý dych (1985)
- Variácie na život (1986)
- Ružová ako sen (1986)
- Kráľovstvo na zemi (2004)
- Zázraky pod Kykulou (2005)
- Legendy o samote (2006)
- Tajomstvá hackovských záhrad (2007)
- Hostia z hraničného mesta (2009)
- Cesty na vrch Sad         (2010)
- Brána do zabudnutého údolia (2011)
- Amulet,dvojzubec a Hviezdy univerza (2015)